
	1.
	Noteikumu projekts
 Valsts policijas koledžas nolikums
	Iebildums
Lūdzam noteikumu projektu papildināt ar regulējumu atbilstoši Profesionālās izglītības likuma 17.panta pirmās daļas 14. un 17.punktam, kas nosaka, ka koledžas nolikumā norāda izglītības iestādes saimniecisko darbību un izglītības iestādes nolikuma un tā grozījumu pieņemšanas kārtību.
Piedāvātā redakcija
-
	Zane Pērkone (TM)

	2.
	Noteikumu projekts
7.1. īsā cikla profesionālās augstākās izglītības programmas izstrāde;
	Iebildums
Lūdzam izvērtēt, vai šeit nebūtu jānorāda ne tikai attiecīgās izglītības programmas izstrāde, bet arī tās īstenošana.
Piedāvātā redakcija
-
	Zane Pērkone (TM)

	3.
	Noteikumu projekts
IV. Dome
	Iebildums
Lūgums noteikumu projektā attiecībā uz koledžas domi norādīt visu informāciju, kas izriet no Profesionālās izglītības likuma 17.panta pirmās daļas 6.punkta, tajā skaitā arī domes atsaukšanas kārtību.
Piedāvātā redakcija
-
	Zane Pērkone (TM)

	4.
	Noteikumu projekts
17. Dome darbojas saskaņā ar domes nolikumu.
	Iebildums
Anotācijā norādīts, ka domes nolikumu apstiprinās koledžas direktors. Lūdzam to norādīt arī pašā noteikumu projektā.
Piedāvātā redakcija
-
	Zane Pērkone (TM)

	5.
	Noteikumu projekts
19. Domes vēlēšanas organizē direktors. Domi koledžas personāls vēlē, aizklāti balsojot. Pārstāvjus darbam domē vēlē no akadēmiskā un vispārējā personāla vidus un studējošajiem. Direktoru un direktora vietniekus domē iekļauj bez ievēlēšanas.
	Iebildums
Aicinām izvērtēt, vai noteikumu projektā nebūtu jānorāda precīzāka domes ievēlēšanas kārtība, piemēram, kā notiek kandidātu izvirzīšana, balsu skaitīšana u.c. 
Piedāvātā redakcija
-
	Zane Pērkone (TM)

	6.
	Noteikumu projekts
20. Domes sastāvu apstiprina direktors. Domes pilnvaru laiks ir trīs gadi.
	Iebildums
Lūdzam skaidrot, atbilstoši kurai tiesību normai domes sastāvu apstiprina koledžas direktors, kurš vienlaikus arī organizē domes vēlēšanas un kurš ir arī domes sastāvā. Aicinām izvērtēt, vai tas nebūtu jādara, piemēram, Valsts policijas priekšniekam.
Piedāvātā redakcija
-
	Zane Pērkone (TM)

	7.
	Noteikumu projekts
V. Konvents
	Iebildums
Lūdzam nodaļā par konventu ietvert regulējumu arī par to, kas un kā izveido konventu, kas izstrādā un izdod tā nolikumu un kur būs noteiktas konventa funkcijas, uzdevumi, darba organizācija.
Piedāvātā redakcija
-
	Zane Pērkone (TM)

	8.
	Noteikumu projekts
29. Koledžu vada direktors. Direktoru ieceļ amatā un atbrīvo no amata atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma prasībām.
	Iebildums
Lūdzam precizēt noteikumu projekta 29.punktu atbilstoši Profesionālās izglītības likuma 17.3 panta trešajai daļai, kas nosaka, ka Valsts dibinātas profesionālās izglītības iestādes direktoru konkursa kārtībā pieņem darbā un atbrīvo no tā Izglītības un zinātnes ministrija vai attiecīgās nozares ministrija.
Piedāvātā redakcija
-
	Zane Pērkone (TM)

	9.
	Noteikumu projekts
31. Koledžas struktūru, darba organizāciju, amata vietu skaitu koledžā, direktors saskaņo ar Valsts policijas priekšnieku un nosaka koledžas reglamentā.
	Iebildums
Norādām, ka noteikumu projektā nekur citur neparādās termins "koledžas reglaments". Arī Profesionālās izglītības likumā tāds nav minēts. Pieņemot, ka šajā projekta punktā bija domāts atsaukties uz koledžas nolikumu, lūgums to precizēt.
Piedāvātā redakcija
-
	Zane Pērkone (TM)

	10.
	Noteikumu projekts
VII. Koledžas struktūrvienības
	Iebildums
Lūdzam papildināt noteikumu projekta VII nodaļu atbilstoši Profesionālās izglītības likuma 17.panta pirmās daļas 12.punktam, kas nosaka, ka koledžas nolikumā norāda koledžas struktūrvienības, to izveidošanas, reorganizācijas un likvidācijas pamatnoteikumus. Šā brīža projekta redakcijā ir uzskaitīti tikai struktūrvienību veidi, bet nekas nav minēts par to izveidošanu, reorganizāciju un likvidāciju.
Piedāvātā redakcija
-
	Zane Pērkone (TM)

	11.
	Noteikumu projekts
39. Koledžas personālu (turpmāk – personāls) veido:
	Iebildums
Norādām, ka Profesionālās izglītības likuma 20.2 panta pirmajā daļā ir minētas trīs personu grupas, kas veido koledžu personālu: akadēmiskais personāls, vispārējais koledžas personāls un studējošie. Proti, šeit nav minēti izglītojamie, kas ir ietverti noteikumu projekta 39.punktā. Ņemot vērā minēto, lūdzam to precizēt.
Piedāvātā redakcija
-
	Zane Pērkone (TM)

	12.
	Noteikumu projekts
43. Akadēmiskajos amatos ievēlē un ieceļ konkursa kārtībā. Konkursu izsludina vismaz vienu mēnesi pirms vēlēšanām, publicējot paziņojumu oficiālajā izdevumā "Latvijas Vēstnesis", Nodarbinātības valsts aģentūras vakanču portālā un koledžas tīmekļvietnē.
	Iebildums
Lūgums norādīt, kur ir noteikta ievēlēšanas un iecelšanas kārtība akadēmiskajos amatos.
Piedāvātā redakcija
-
	Zane Pērkone (TM)

	13.
	Noteikumu projekts
IX. Studējošo pašpārvalde
	Iebildums
Lūdzam precizēt noteikumu projekta IX nodaļu atbilstoši Profesionālās izglītības likuma 17.panta pirmās daļas 11.punktam, kas paredz, ka koledžas nolikumā norāda izglītojamo un studējošo pašpārvaldes izveidošanas kārtību un pašpārvaldes kompetenci. Šā brīža projekta redakcijā šāds regulējums nav ietverts. Papildus vēršam uzmanību, ka saskaņā ar likumu tiek izveidota ne tikai studējošo, bet arī izglītojamo pašpārvalde.
Piedāvātā redakcija
-
	Zane Pērkone (TM)

	14.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam papildināt anotāciju ar izvērstāku problēmu risinājuma aprakstu, nodrošinot plašāku skaidrojumu par noteikumu projektā ietverto tiesību normu saturu.
Piedāvātā redakcija
-
	Zane Pērkone (TM)

	15.
	Noteikumu projekts
57. Koledžas struktūrvienības izveido, reorganizē un likvidē Valsts policijas priekšnieks, ņemot vērā direktora priekšlikumu.
 
	Priekšlikums
Aicinām projekta 57.punktu ietvert nodaļā par koledžas struktūrvienībām un XIII nodaļā regulēt tikai ar pašu koledžas likvidāciju un reorganizāciju saistītus jautājumus.
Piedāvātā redakcija
-
	Zane Pērkone (TM)



